Gautrein-busse staan weer stilDie Gautrein bedryfsmaatskappy gaan aansoek doen om ŉ interdik om sy stakende busbestuurders te dwing om terug te keer werk toe. ŉ Woordvoerder van die bedryfsmaatskappy, Bombela, Errol Braithwiate, sê intense onderhandelings waartydens bestuur ingestem het tot die erkenning van ŉ nuwe vakbond het nie die staking beeindig nie. Hy sê as gevolg hiervan sal die bedryfsmaatskappy nou aansoek doen om ŉ dringende interdik om die busbestuurders te dwing om terug te keer werk toe. Braithwaite sê daar sal Woensdag geen busse beskikbaar wees op die Gautrein-roetes nie. Geen van die 125 busse het Dinsdag gery nie. Busbestuurder het glo weggebly uit simpatie met busbestuurders wat geskors is hangende ŉ tugverhoor. Braithwaite sê Bombela implementeer maatreëls om wel busse beskikbaar te maak.